چرک سنہتا

چرک سنہتا یا چرک سنگھتا آیوروید (یعنی قدیم ہندوستانی طب) کی ایک مستند و معیاری سنسکرت تصنیف ہے، جسے اس فن کے اولین اور اہم ترین ماخذات میں شمار کیا جاتا ہے۔Valiathan, M. S. (2003) The Legacy of Caraka Orient Longman  reviewed in Current Science, Vol.85 No.7 Oct 2003, Indian Academy of Sciences seen at  June 1, 2006 یہ اور سشرت سنہتا ایسی دو بنیادی تحریروں میں شامل ہیں جن کی بدولت قدیم ہند کی طبی روایت کو ایک منظم علمی قالب ملا۔E. Schultheisz (1981), History of Physiology, Pergamon Press, , page 60-61, Quote: "(...) the Caraka Samhita and the Susruta Samhita, both being recensions of two ancient traditions of the Hindu medicine".Wendy Doniger (2014), On Hinduism, Oxford University Press, , page 79, Quote: A basic assumption of Hindu medical texts like the Caraka Samhita (composed sometime between 100 BCE and 100 CE) is the doctrine of the three (...);Sarah Boslaugh (2007), Encyclopedia of Epidemiology, Volume 1, SAGE Publications, , page 547, Quote: "The Hindu text known as Sushruta Samhita (600 AD) is possibly the earliest effort to classify diseases and injuries"Thomas Banchoff (2009), Religious pluralism, globalization, and world politics, Oxford University Press, , page 284, Quote: An early Hindu text, the Caraka Samhita, vividly describes the beginning of life (...) یہ تصنیف آیوروید کی تین تصنیفات (یعنی برہت ترئی) میں سے ایک ہے۔

چرک سنہتا کا دار و مدار دراصل اگنی ویش سنہتا پر ہے جو اگنی ویش کی ایک ضخیم طبی سار سنگرہ (یعنی قاموس) ہے، جسے بعد ازاں چرک نے پہلی دو صدیوں، سو صدی قبل مسیح سے دوسری صدی عیسوی کے درمیان باقاعدہ ترمیم و تہذیب کے بعد چرک سنہتا کے عنوان سے حتمی شکل دی۔ اس کے موجودہ نسخے میں آٹھ کتب (ستھان) اور ایک سو بیس ادھیائے (ابواب) شامل ہیں، جن میں انسانی جسم کی ساخت، علم الاسباب (امراض کی وجوہ)، علامات اور علاج و معالجہ کے متنوع طریقے نہایت دقت اور ترتیب سے بیان کیے گئے ہیں۔

چرک سنہتا محض امراض کی فہرست یا نسخہ جات کا مجموعہ نہیں، بلکہ یہ صحت یابی کے لیے پرہیزی خوراک، حفظان صحت، انسداد، تدریسِ طب، اخلاقِ حکمت اور معالج، دایہ و مریض کے باہمی تعلقات جیسے پہلوؤں پر بھی بھرپور روشنی ڈالتی ہے۔F.A. Hassler, Caraka Samhita, Science, Vol. 22, No. 545, pages 17-18
 مصنف 

چرک سں ہِتا کے مطابق اس کتاب کے مواد کی سب سے پہلے اتریہ نے تعلیم دی، جسے بعد ازاں اگنی ویش نے مدون کیا۔ اس کے بعد چرک نے اس میں ترمیم و تنقیح کی اور جو نسخے آج کے دور تک محفوظ رہے ہیں وہ دِرِڑھ بل کے مکمل کردہ نسخے پر مبنی ہیں۔ دِرِڑھ بل نے خود چرک سنہتا میں ذکر کیا ہے کہ کتاب کا ایک تہائی حصہ ضائع ہو چکا تھا جسے انھیں خود از سرِ نو لکھنا پڑا اور انھوں نے کتاب کے آخری حصے کو بھی دوبارہ ترتیب دیا۔

متن کے تجزیے اور چرک کے سنسکرتی لفظی مفہوم کی بنیاد پر چٹوپادھیائے نے یہ قیاس کیا ہے کہ چرک کسی ایک فرد کا نام نہیں بلکہ ایک سلسلہ یا کسی مکتبِ فکر کی طرف اشارہ ہو سکتا ہے۔ وشوکرم اور گوسوامی کے مطابق یہ متن متعدد مختلف نسخوں میں پایا جاتا ہے اور بعض نسخوں میں تو مکمل ابواب ہی غائب ہیں۔

 اردو ترجمہ 
آیورویدک فارمیسیوٹیکل کمپنی لمیٹڈ، لاہور نے اپنے کار پردازوں سے  کا اردو زبان میں سلیس ترجمہ کروایا اور کثیر رقم لگا کر اسے شائع کیا اور لالہ شنکر داس کے اہتمام سے فروری 1923ء میں یہ کتاب چھپی۔چرک سنہتا (چرک سنگھتا) از چرک آچاریہ (اردو ترجمہ)، 1923ء اس ترجمے میں سنسکرت اور ہندی کے الفاظ کثرت سے شامل ہیں، جنھیں موجودہ معیاری اردو میں سمجھ پانا قدرے مشکل ہو جاتا ہے۔ ان الفاظ کا اسلوب اور ساخت موجودہ اردو کے عام فہم اظہار سے مختلف ہے، جس کے باعث قاری کے لیے بعض مقامات پر متن کا مفہوم پوری طرح اخذ کرنا دشوار ہو سکتا ہے۔

 حوالہ جات 

زمرہ:سنسکرت متون
زمرہ:ہندو متون
زمرہ:آیور وید
زمرہ:روایتی طب
زمرہ:تاریخ طب
زمرہ:بھارت میں دوسری صدی
زمرہ:بھارتی کتب
زمرہ:دوسری صدی کی کتابیں
زمرہ:قدیم ہندوستانی ادب
زمرہ:سنسکرتی الفاظ اور جملے
زمرہ:آیور ویدک متون
زمرہ:قدیم ہند کی طبی کتب